Rikunarita-ORG/Wikinium huggingface dataset:
# Talkshow

Det svenske talkshowet *Carin 21:30*
Et **talkshow** er en type studiobasert TV-program hvor samtalen står sentralt. Ordet stammer fra amerikansk engelsk «talkshow», mens det tilsvarende britisk engelske ordet er «chatshow». På svensk kalles det *pratprogram*. Talkshow er ofte direktesendte.
Dermed har det blitt et varemerke for kommersielle TV-kanaler, spesielt i USA. Basiselementene i programformen er en programleder, gjester og publikum.
Den ene blir sendt tidlig på kvelden, det er ofte en kvinnelig programleder og en tar for seg intime og private saker relatert rundt og med et fokus på enkeltpersoner og forholdet mellom dem. Eksempler på dette er *The Oprah Winfrey Show*, *The Ricki Lake Show* og *The Jerry Springer Show*.

Den andre typen blir sendt sent på kvelden, det er ofte en mannlig programleder og programmet relaterer seg rundt offentlige personer som kjendiser eller politikere. *Non-Summit* fra Sør-Korea, *Late Night with Conan O'Brien*, *The Tonight Show* i USA og *Senkveld med Thomas og Harald* og *Skavlan* i Norge og Sverige er eksempler på dette.

## Eksterne lenker

* (en) Talk shows – kategori av bilder, video eller lyd på Commons
# USAs utenriksminister

| USAs utenriksminister |
| --- |
|  |
|  |
| **Sittende Marco Rubio**  siden 21. januar 2025  |
| Type | minister |
| Virkeområde | USA |
| Utpekes av | USAs president |
| Velges av | USAs president  |
| Etablert | 27. juli 1789 |
| Første embetsholder | Thomas Jefferson |
| Underlagt | USAs president |
| Nestleder | USAs viseutenriksminister |
| Flagg |
|  |
| Nettsted | www.state.gov (en) |
|  |

**USAs utenriksminister** er et amerikansk føderalt embete i USAs regjering. Utenriksministeren er et av medlemmene av presidentens regjering. Utenriksministeren utnevnes av USAs president med godkjenning av Senatet. Den offisielle tittelen er **United States Secretary of State**.

## Bakgrunn

George Washington vedtok den 27. juli 1789 et kongressforslag om en lov om et eget utenriksdepartement ledet av en utenriksminister, hvis embete hadde eksistert siden 1781 iht. konføderasjonsartiklene. Deretter vedtok kongressen en annen lov som gav det nye departementet ansvar for visse innenriksanliggender. Samtidig ble navnet endret fra «utenriksdepartementet» (*Department of Foreign Affairs*) til «statsdepartementet» (*Department of State*), hvorpå president Washington signerte denne loven den 15. september 1789. Det nye innenriksansvaret til dette omdøpte departementet var mottagelse, distribusjon og oppbevaring av landets lover, ansvar for landets riksvåpen, bekreftelse av kopier og utarbeidelse ved utnevnelse av kommisjoner med utøvende funksjoner, og endelig ansvar for bøker, aviser og titler ved den kontinentale kongress, inkludert grunnloven og selvstendighetserklæringen.

## Funksjoner

De fleste innenriksfunksjoner har blitt overført til andre offentlige instanser. De som fortsatt tilhører departementet er: oppbevaring og bruk av «the Great Seal», utførelse av protokoll-funksjoner for Det hvite hus, skissere presidentkunngjøringer, formell godkjenning av presidentens avgang samt svare på offentlige spørsmål. I tillegg utfører ministeren oppgaver som presidenten er forpliktet til av den amerikanske konstitusjonen, som relaterer til korrespondanse, gi fullmakter og instruksjoner til amerikanske ministere og konsuler i utlandet, og forhandle med utenlandske representanter. Ministeren er også normalt presidentens viktigste rådgiver når det gjelder USAs utenrikspolitikk, og har i det siste blitt ansvarlig for den overordnede retningen, koordineringen og tilsynet av interdepartementale aktiviteter i utlandet, bortsett fra militære funksjoner.

Som den av kabinettmedlemmene med høyest rang er utenriksministeren nr. 4 til å etterfølge presidenten etter visepresidenten, speaker i Representantenes hus i USA og president pro tempore i USAs senat.

## Se også

* Liste over USAs utenriksministre

## Eksterne lenker

* (en) Offisielt nettsted

* (en) Secretaries of State of the United States – kategori av bilder, video eller lyd på Commons
# China Unicom

**China Unicom**, også kjent som China United Netcom Ltd, kinesisk: 中国联合网络通信公司) er den nest største mobiloperatøren i Folkerepublikken Kina, og blant verdens seks største målt etter kundetall. China Unicom har også fastnettkunder. Utover Kina er selskapet ikke tilstede i andre land. Per 2009 har selskapet 144 millioner mobilkunder og 104 millioner fastnettkunder, i tillegg til 38 millioner bredbåndskunder. Selskapet er vesentlig privatisert, og er børsnotert både på NYSE og på børsen i Shanghai. Selskapet har om lag 50.000 ansatte.

Hovedkvarteret ligger i Hongkong, men China Mobile ble startet av staten i 1994 i Beijing, og offisielt grunnlagt (inkorporert) i Hongkong først 7. februar 2000. Fra 2003 inngikk selskapet i et innenriks duopol sammen med China Mobile. Selskapet ble slått sammen med China Netcom i 2008. 2G-nettet bygger på GSM som er oppgradert av Ericsson, mens 3G-nettet bygger på CDMA og (siden april 2009) også på den «japanske» standarden WCDMA som selskapet bygger ut i storbyene. Det tidligere 2G CDMA-nettet er i ferd med å overføres til China Telecom, men i Macao driver China Unicom fortsatt 2G på CDMA-standarden.

Mange av kundene er urbane, og mange bruker såkalte «value-added services» (tjenester utover tale). Selskapet tilbyr ulike data- og bredbåndstjenester over mobil, fastnett taletelefoni (local loop), og fastnett bredbånds- og internettilgang.

## Referanser

## Eksterne lenker

* (zh-Hans) Offisielt nettsted

* (en) China Unicom – kategori av bilder, video eller lyd på Commons
* China Unicom Arkivert 7. januar 2010 hos Wayback Machine. – offisiell hjemmeside (engelsk).
# Shanghaibørsen

Shanghai Stock Exchange
**Shanghaibørsen** (forenklet kinesisk: 上海证券交易所, tradisjonell kinesisk: 上海證券交易所, pinyin: *Shànghǎi Zhèngquàn Jiāoyìsuǒ*, engelsk: *Shanghai Stock Exchange*, *SSE*) er en børs i Shanghai i Folkerepublikken Kina. Den er den største børsen i Kina, og den femte største i verden.

Børsen ble opprettet den 26. november 1990 som verdipapirbørs i Shanghai i bydistriktet Pudong, og ble åpnet for handel den 19. desember 1990.

## Eksterne lenker

* (cmn) Offisielt nettsted

* (en) Shanghai Stock Exchange – kategori av bilder, video eller lyd på Commons
# Lupe

Bruk av lupe (forstørrelsesglass) for å granske et frimerke
En **lupe,** eller **forstørrelsesglass,** er et optisk hjelpemiddel og brukes til å studere ting på nært hold. Luper skiller seg fra forstørrende nærbriller og lupebriller ved at de har en annen utforming, noe som blant annet gir et annet bruksmønster. Luper finnes i mange varianter og er vanligvis enkle å bruke.

Etter at det ble mulig å fremstille optisk klar plast, er det fremstilt Fresnel-linse-luper i lommeformat, med tykkelser ned mot en millimeter og bra forstørrelse.

## Ulike luper

### Håndholdt lupe

En håndholdt lupe fås både med og uten lys. Håndholdte luper brukes gjerne ved lettere grad av synsnedsettelse eller i situasjoner hvor man trenger forstørrelse for kortere varighet. Håndholdte luper kan fås med forstørrelse fra ca. 2 til 20 ×. Ekstra belysning i lupen kan være nødvendig for svaksynte med ekstra lysbehov. En håndholdt lupe er mer tolerant overfor variasjoner i avstand (eller unøyaktig innstilling) enn andre luper. Det som kan være problematisk for brukeren er å finne riktig sittestilling, unngå reflekser i lupen fra lyskildene i rommet samt å holde lupe og objekt i riktig avstand fra øynene. De riktige avstandene finner man lettest ved å prøve seg fram.

### Blokklupe

En blokklupe (visolettlupe) er en lupe med liten forstørrelse (ca. 1,5–2,5×), som legges direkte på tekst eller bilder. Blokklupene er svært enkle i bruk og de gir god avbildning.

### Stativlupe

En stativlupe finnes både med og uten lys og med forstørrelse fra om lag 2–20×. Stativlupene kjennetegnes ved at korrekt avstand mellom objektet og lupen er sikret gjennom lupens konstruksjon. De som likevel ikke ser et skarpt bilde når lupen står på underlaget, eventuelt må løfte lupen fra underlaget for å få et skarpt bilde, har sannsynligvis behov for å kombinere bruken av lupen med en tilpasset nærbrille. Stativluper er ofte et godt alternativ for folk som skjelver på hendene.

### Lupelampe

En lupelampe har mye til felles med håndluper, men i stedet for å holdes i hånden er de festet i et fleksibelt stativ/arm som skal gjøre det mulig å benytte begge hender til håndarbeid, skriving og liknende. Lupelampene fås både med og uten lys og egner seg best med forstørring i området 2–5×.

## Se også

* Kikkert

## Referanser

## Eksterne lenker

* (en) Magnifying glasses – kategori av bilder, video eller lyd på Commons

* (en) Magnifying glass – galleri av bilder, video eller lyd på Commons
# Kjønrøk

**Kjønrøk** (omdannet fra lavtysk: *kinrok*; *kin* «kvae­rik furu» + *rok* «røyk») er et sotpulver som i tidligere tider ble brukt som svart pigment i trykksverte, oljefarge og tusj. Det ble fremstilt ved ufullstendig forbrenning av kvaerik ved av furu.

## Referanser
# FM-båndet

**FM-båndet** er et kringkastingsbånd på VHF-området og strekker seg fra 87,5 til 108 MHz.

Tidligere dekket det europeiske FM-båndet kun 87,5 MHz til 104 MHz som det kan ses på mange radiomottakere.

Det kalles FM-båndet fordi hensikten er at man kun sender radiofoni via frekvensmodulasjon (FM). Radiofoni via FM har den fordel at den da oppnår mindre støy og forvrengning. Ulempen med FM er at modulasjonsformen krever en større båndbredde for radiokanalene, men det er det plass til på FM-båndet.

## Historisk

Amatørradiostasjonen W1XOJ var den første eksperimentielle FM-radiostasjon som fikk tillatelse av Federal Communications Commission (FCC) i 1937 i USA.

## Norge

Den første FM-senderen i Norge ble satt i drift på Hanguren på Voss i 1954. Fordi de daværende radioene ikke kunne motta FM-sendinger, ble det montert en adapter på AM-radioene. Først i 1979 gikk FM forbi AM som den dominerende radioteknologien.

Det norske FM-båndet var organisert blant annet i fem landsdekkende tillatelser til FM-radio, kalt FM1 til FM5. De tre første ble brukt av NRK P1, P2 og P3. FM4 ble tidligere brukt av den kommersielle radiostasjonen P4 Radio Hele Norge, men ved utløpet av konsesjonen i 2003 fikk ikke P4 fornyet den. Radio Norge sendte på FM4-nettet frem til 13. desember 2017. FM5 ble brukt av P4 frem til 13. desember 2017, da hele det landsdekkende FM-nettet er slått av. Denne riksdekkende tillatelsen har noe lavere dekningsgrad.

I tillegg til de riksdekkende tillatelsene er Norge også delt opp i 141 områder med totalt 178 sendernett for lokalradio på FM.

De store kanalene forlot det norske FM-nettet i 2017. Lokalradio blir igjen på FM frem til minst 2031

## Referanser

Autoritetsdata
# Munhwa Broadcasting Corporation

| Munhwa Broadcasting Corporation |
| --- |
|  |
| Offisielt navn | 주식회사 문화방송  |
| Org.form | Jusik hoesa |
| Lansert | 8. februar 1961 (radio) 8. august 1969 (fjernsyn) |
| Land | Sør-Korea |
| Hovedkvarter | Seoul |
| Motto | *Good Friends, MBC.* |
| Nettsted | imbc. (ko) |
|

---

Munhwa Broadcasting Corporation på Commons |

**Munhwa Broadcasting Corporation** (**MBC**) er en sydkoreansk radio- og tv-kringkaster. *Munhwa* er det koreanske ordet for «kultur». Dets viktigste terrestriske fjernsynsstasjon MBC TV er kanal 11 for digital kringkasting.

## Eksterne lenker

* (ko) Offisielt nettsted

* (en) Munhwa Broadcasting Corporation – kategori av bilder, video eller lyd på Commons

Denne artikkelen er en **spire**. Du kan hjelpe Wikipedia ved å utvide den.
# Wang Yumei

| Wang Yumei |
| --- |
| Født | 28. okt. 1934 Jinan |
| Død | 13. apr. 2022   (87 år) Beijing |
| Beskjeftigelse | Skuespiller  |
| Nasjonalitet | Kina |

**Wang Yumei** (kinesisk: kinesisk: 王玉梅, pinyin: *Wáng Yùméi*, 1934–2022) var en kinesisk skuespillerinne. Hun ble tildelt utmerkelsene Gullørnen, Gullhanen og Hundre blomster-prisen.

## Filmografi

### Filmer

| Årr | Engelsk tittel | Kinesisk tittel | Rolle | Bemerkninger |
| --- | --- | --- | --- | --- |
| 1964 | *After Harvest* | 豐收之後 |  |  |
| 1981 | *In-Laws* | 喜盈門 |  | Nominert—Gullhanen |
| 1982 | *A Capable Wife* | 內當家 |  |  |
| 1982 | *Wild Chrysanthemum* | 山菊花 |  |  |
| 1983 | *Ou Mei* | 欧妹 |  |  |
| 1984 | *Tan Sitong* | 譚嗣同 | Enkekeiserinne Cixi | **Vant**—Gullhanen |
| 1984 | *Wreaths at the Foot of the Mountain* | 高山下的花環 | Fru Liang | **Vant**—Gullørnen **Vant**—Hundre blomster-prisen |
| 1991 | *The True-Hearted* | 心香 |  | Nominert til Gullhanen |
| 1993 | *The Wooden Man's Bride* | 五魁 |  |  |
| 1995 | *A Kid's Kite* | 童年的風箏 |  |  |
| 1998 | *Gold Marriage* | 金婚 |  |  |
| 1999 | *Everybody's Darling* | 人見人愛 |  |  |

### Fjernsyn

| År | Engelsk tittel | Kinesisk tittel | Rolle | Bemerkninger |
| --- | --- | --- | --- | --- |
| 2003 | *Hold Up the Blue Sky of Life* | 撐起生命的蘭天 |  |  |
| 2010 | *Justice Bao 1* | 包青天之七俠五義 | Bao Mians mor |  |

## Referanser

## Eksterne lenker

* (en) Wang Yumei på Internet Movie Database

* (en) Wang Yumei på Hong Kong Movie Database

* (en) Wang Yumei på AllMovie

* (en) Wang Yumei hos The Movie Database
# Deng Jie

| Deng Jie |
| --- |
| Født | 21. okt. 1958 (67 år) Chengdu |
| Beskjeftigelse | Skuespiller, filmregissør, operasanger  |
| Ektefelle | Zhang Guoli (1989–) |
| Parti | China Association for Promoting Democracy |
| Nasjonalitet | Kina |

**Deng Jie** (forenklet kinesisk: 邓婕; tradisjonell kinesisk: 鄧婕, født 21. oktober 1958 i Chengdu i provinsen Sichuan i Folkerepublikken Kina, oppvoksk i Chongqing) er en skuespillerinne og fjernsynsprodusent i Kina.

Hun mottok skuespillerprisen Gullørnen to ganger, i 1987 og i 1986; første gang for sin rolle som Wang Xifeng i fjernsynsserien *Drømmen om det røde kammer* (1987) bygd på den kinesiske klassiske roman av samme navn. Denne rolletolkningen gjorde henne vel kjent i Kina.

Hun er gift med en annen kjent skuespiller og regissør, Zhang Guoli.

## Referanser

## Eksterne lenker

* (en) Deng Jie på Internet Movie Database

* (en) Deng Jie hos The Movie Database
# Ge You

| Ge You |
| --- |
|  |
| Født | 19. apr. 1957 (69 år) Beijing |
| Beskjeftigelse | Skuespiller, fjernsynsskuespiller  |
| Far | Ge Cunzhuang |
| Nasjonalitet | Kina |
| Utmerkelser | Ridder av Ordre des Arts et des Lettres Gullhanen for beste mannlige hovedrolle Golden Eagle Award for Best Actor |
|

---

Ge You på Commons |

**Ge You** (forenklet kinesisk: 葛优, tradisjonell kinesisk: 葛優, pinyin: *Gě Yōu*; født 19. april 1957 i Beijing i Folkerepublikken Kina) er en kinesisk skuespiller. Han er i Kina særlig kjent for roller i komedier, men har også spilt i seriøse filmer som *Ba wang bie ji* (1993), *Huozhe* (1994), *Ye yan* (2006) og *Fei Cheng Wu Rao* (2008).

## Referanser

## Eksterne lenker

* (en) Ge You på Internet Movie Database

* (en) Ge You på Hong Kong Movie Database

* (da) Ge You på Filmdatabasen

* (fr) Ge You på Allociné

* (en) Ge You på AllMovie

* (en) Ge You hos The Movie Database
# Tong Dawei

| Tong Dawei |
| --- |
|  |
| Født | 3. feb. 1979 (47 år) Fushun |
| Beskjeftigelse | Skuespiller, sanger, fjernsynsskuespiller  |
| Utdannet ved | Shanghais teaterakademi (1997–2001; akademisk grad: bachelorgrad, studieretning: fremføring) |
| Ektefelle | Guan Yue (2007–) |
| Nasjonalitet | Kina |
| Musikalsk karriere |
| Instrument | Vokal |
| Aktive år | 1998– |
| IMDb | IMDb
 |
|

---

Tong Dawei på Commons |

**Tong Dawei** (forenklet kinesisk: 佟大為, pinyin: *Tóng Dàwéi*) født 3. februar 1979 i Fushun i provinsen Liaoning i Folkerepublikken Kina) er en kinesisk skuespiller og sanger av mandsjuisk etnisitet.

## Eksterne lenker

* (en) Tong Dawei – kategori av bilder, video eller lyd på Commons
* (en) Tong Dawei på Internet Movie Database

* (da) Tong Dawei på Scope

* (fr) Tong Dawei på Allociné

* (en) Tong Dawei på AllMovie

* (en) Tong Dawei hos The Movie Database
# Andy Lau

| Andy Lau |
| --- |
|  |
| Født | 劉福榮 27. sep. 1961 (64 år) Tai Po |
| Beskjeftigelse | Skuespiller, filmprodusent, TV-programleder, sanger, fredsdommer, sangtekstforfatter, låtskriver, filmskuespiller, fjernsynsskuespiller, filmregissør, popsanger  |
| Embete | * Fredsdommer
 |
| Utdannet ved | Ho Lap College |
| Ektefelle | Carol Chu (2008–) |
| Nasjonalitet | Kina (1997–) Britisk Hongkong (–1997; avslutningsårsak: overføringen av Hong Kong) |
| Utmerkelser | Medal of Honour Gullhesten for beste mannlige hovedrolle (2004; for verk: Infernal Affairs III, tema for: 41st Golden Horse Film Awards) Gullhesten for beste mannlige hovedrolle (2011; for verk: A Simple Life, tema for: 48th Golden Horse Film Awards) Bronze Bauhinia Star (2016) Sitgesfestivalens pris for beste skuespiller (2013; for verk: Blind Detective) |
| Aktive år | 1981– |
| Nettsted |  |
| IMDb | IMDb
 |
| Signatur |
|  |
|

---

Andy Lau på Commons |

**Andy Lau** (født 1961) er en kinesisk skuespiller og sanger innen sjangeren Cantopop. Hans kinesiske navn er **Lau Tak Wah** (på kantonesisk) eller **Liú Dé Huá** (på mandarin). Han har deltatt i minst hundre filmer og har sunget et betraktelig antall popmelodier. Han har også produsert filmer.

## Fotnoter

## Referanser

## Eksterne lenker

* (mul) Offisielt nettsted

* (en) Andy Lau – kategori av bilder, video eller lyd på Commons

* (en) Andy Lau – galleri av bilder, video eller lyd på Commons
* (en) Andy Lau på Internet Movie Database

* (en) Andy Lau på Hong Kong Movie Database

* (sv) Andy Lau i Svensk Filmdatabas

* (da) Andy Lau på Filmdatabasen

* (da) Andy Lau på Scope

* (fr) Andy Lau på Allociné

* (en) Andy Lau på AllMovie

* (en) Andy Lau hos The Movie Database
# SINA Corporation

**SINA Corporation** (kinesisk: 新浪公司) er et internetselskap i Folkerepublikken Kina, etablert i 1998. SINA har (2011) fire plattformer: SINA.com, SINA Mobile, SINA Online og SINA.net. SINA har over 94,8 millioner registrerte brukere verden over; tallet er raskt voksende (2011).

SINA Corporation eier Sina Weibo, Folkerepublikkens ledende mikrobloggtjeneste.

## Eksterne lenker

* SINA.com
# Gullhanen

| Gullhanen
 |
| --- |
|  |
| Innstiftet | 1981 |
| Land | Kina |

**Gullhanen** (kinesisk: 金鸡奖; pinyin: *Jīnjī Jiǎng*) er en kinesisk filmprisutdeling som har blitt arrangert årlig siden 1981. Det var kun filmer og personer fra Fastlands-Kina som kunne nomineres de første årene. I 2005 ble den utvidet til også å gjelde Taiwan, Macao og Hongkong. Det deles ut priser i en rekke kategorier, deriblant beste film, beste regissør, beste manus, og beste mannlige- og kvinnelige hovedrolle.

Sammen med Hong Kong Film Awards og Golden Horse Film Festival i Taiwan er Gullhanen ansett som den mest prestisjetunge filmprisutdelingen i Kina.

Navnet Gullhanen er hentet fra begrepet «Hanens år» i kinesisk mytologi.

## Referanser
# Den kinesiske forfatterforening

**Den kinesiske forfatterforening** (kinesisk: 中国作家协会) ble opprettet i september 1953 i Folkerepublikken Kina.

Foreningen hadde 6.442 medlemmer i 2001. Den har sete bydistriktet Chaoyang i Beijing.

Den kinesiske forfatterforening utgir flere tidsskrifter, både et generelt og en rekke som er spesialisert innen prosa, poesi, folkelitteratur, og annet. Foreningen har sitt eget forlagshus.

I tillegg til denne sentrale nasjonale forfatterforeningen finnes det også forfatterforeninger på provinsnivå. Per 2001 var det slik ytterligere over 33.000 forfattere registrert som medlemmer i disse ca 40 medlemsorganisasjonene.

## Presidenter

* 1953—1981 — Mao Dun
* 1984—2005 — Ba Jin
* 2006 — ... — Tie Ning

## Referanser

## Eksterne lenker

* Hjemmesider
# IPTV

**IPTV**, en forkortelse for **Internet Protocol Television**, er et system hvor man sender og mottar TV over et kvalitetssikret datanett, normalt et fibernett eller trådløst bredbånd og med bruk av transportprotokollen Internet Protocol (IP). Dette krever stor båndbredde - for å unngå forsinkelser eller forstyrrelser på bilde og lyd, bør gjerne båndbredden være minst 20 Mbps nedstrøm. Sendingene er 100 % digitale, og IPTV er derfor digital-TV. Siden en må anta at mange ser på samme TV-kanal, distribueres sendingene som en IP-multicast (én til mange)-signalstrøm. IPTV krever som regel en egen dekoder fra leverandøren.

## Praksis

IPTV sier ingenting om hva slags type skjerm/teknologi som skal være på TV-en, kun at den får signalene inn i transportformatet IP. IP-nettverk har kapasitet til å frakte både SD (standard definition) og HD (high definition)-signaler, og er derfor en konkurrent til både bakkenett, satellitt- og kabel-tv, andre fordeler er at man slipper å montere mottakere utendørs.

## Eksterne lenker

* Aftenposten om IPTV
* International IPTV Guide Arkivert 16. september 2019 hos Wayback Machine.
* European Audiovisual Observatory
# Partiløs politiker

En **partiløs politiker** eller **uavhengig politiker** er en person som besitter et mandat i en politisk forsamling, men ikke tilhører noe politisk parti. Noen partiløse innehar politiske synspunkter som ikke passer inn med noen eksisterende partier. Andre er assosiert med et parti, eller tidligere medlem av ett, men ønsker ikke å representere det. Atter andre hører til eller støtter et politisk parti, men ønsker ikke offisielt å binde seg til partiets politikk. Noen velger å danne et lite parti rundt seg selv for å stille liste til valg.

I Norge er partiløse politikere sjeldne, men det hender at personer fra uavhengige lister blir valgt inn ved lokalvalg. Det hender også at personer melder seg ut, eller blir presset ut av partiet sitt mens de innehar et politisk mandat, men allikevel fortsetter ut perioden sin. I 2010 meldte for eksempel Jørn Nordmeland seg ut av SV mens han satt som ordfører i Osen kommune. Arendal fikk en partiløs ordfører i 2011, da Torill Rolstad Larsen ble presset ut av Arbeiderpartiet mens hun satt som ordfører for partiet.

I en del andre land er det mer vanlig at partiløse politikere stiller til valg.

## Referanser

## Eksterne lenker

* (en) Independent politicians – kategori av bilder, video eller lyd på Commons
# Sarsaparilla

En kinesisk sarsaparillatype
**Sarsaparilla** er en leskedrikk opprinnelig laget av stauden *Smilax regelii*, men nå iblant også med kunstig smakstilsetning.

Sarsaparilla var populær i USA på 1800-tallet og ble ansett for å ha legende virkning, særlig for hud- og blodsykdommer.[*trenger referanse*]

Denne artikkelen er en **spire**. Du kan hjelpe Wikipedia ved å utvide den.
# Sinopharm Group

| Sinopharm Group |
| --- |
|  |
| Bransje | Farmasøytisk industri  |
| Etablert | 2003 |
| Morselskap | Sinopharm |
| Hovedkontor | Shanghai |
| Land | Kina  |
| Grunnlegger(e) | Sinopharm  |
|  Nettsted  |  Offisielt nettsted
 |
|  |

**Sinopharm Group Co., Ltd.** er et kinesiskt legemiddelselskap. Dets hovedeier er Sinopharm Industrial Investment, et fellesforetak mellaom det statlige China National Pharmaceutical Group og det private Fosun Pharmaceutical.

Sinopharm Group forsker på og utvikler og produserer medisiner og vaksiner.

Selskapet har vært notert på Hongkongbørsen siden 2009.

## Koronavaksine

Sinochem utvikler i 2020 en Covid-19-vaksine. Selskapet har også i 2020 for dette endemål bygget to produksjonsanlegg for vaksine i Beijing respektive Wuhan, hvert av dem med en årskapasitet på over 100 millioner doser.

Vaksineutviklingen skjer innen datterselskapet China National Biotec Group, som har seks forskningsenheter i Beijiing, Changchun, Chengdu, Lanzhou, Shanghai og Wuhan. selskapet hadde i juli 2020 fått frem to kandidater til COVID-19-vaksine som hadde gjennomgått kliniske fase 1- og fasa 2-forsøk, og planla å starte et storskala fase 3-forsøk i De forente arabiske emirater.

I juni 2020 ble det meldt om lovende resultater vedrørende fase 1|2-forsøk med den vaksinekandidat som China National Biotec Groups laboratorium *Wuhan Institute of Biological Products* hadde frembragt.

## Referanser

## Eksterne lenker

* Om Sinopharm Arkivert 7. november 2020 hos Wayback Machine. på Hongkongbørsens nettsted
* Sinopharms nettsted Arkivert 26. juni 2020 hos Wayback Machine.

Autoritetsdata